**Statut de privilegiat...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt încă un străin în viața ta,

(dar cu statut de privilegiat!).

”- Că poți să-mi ții în mână liniștea?!”,

E-un lucru mare ... de invidiat.

Mi-e sete să-ți șoptesc cuvinte calde,

(în nopțile cu Lună temporară).

Să-ți spun cuvinte (uneori savante),

Cum ți le-am spus odată, într-o seară.

Aș vrea să te iubesc cu nepăsare,

Să te alint în interesul meu.

Iar lumea chiar să creadă că mă doare,

Acest cadou dorit de Dumnezeu.

Să mă scufund în inima-ți rănită,

(în așteptarea unui ”Da” ... ce-i mut).

Și cu privirea ce mi-e oblojită,

Să-ți împrumut nuanța din sărut

Tu-mi ești condiția de-acum firească,

(motorul viu al existenței mele).

Un Univers din care să lipsească,

Tristețile și toate cele rele.

O nebuloasă-n viața mea apari,

(eu aș da timpul astăzi înapoi),

Să înțeleg de ce tu mai dispari,

Ca să revii în sinea mea apoi.

De crezi că-s un străin în viața ta!

(un lucru foarte greu de-anticipat).

”- Când tu îmi ții în mână liniștea!”,

Să știi că sunt un ... privilegiat!

Brăila, octombrie 2017